**RÁMCOVÁ DOHODA**

uzavretá v súlade s § 269 ods. 2 zák. č. 513/1991 Zb. Obchodný zákonník v platnom znení

(ďalej aj „dohoda“)

Číslo dohody objednávateľa: ............................

Číslo dohody dodávateľa: ..................................

**Článok I.**

**Zmluvné strany**

**Objednávateľ:**

**Obchodné meno**: **LESY Slovenskej republiky, štátny podnik**

Sídlo: Námestie SNP 8, 975 66 Banská Bystrica

Zastúpený: Ing. Tibor Kőszeghy, MPH, poverený generálny riaditeľ

Oprávnený rokovať

vo veciach zmluvných: Ing. Tomáš Čuka, výrobno-technický riaditeľ

Oprávnený rokovať

vo veciach technických: Ing. Peter Kováčik, PhD., vedúci odboru investícií a projektov EÚ

Bankové spojenie: VÚB Banská Bystrica

Číslo účtu: 6806-312/0200

IČO: 360 38 351

DIČ: 202 008 7982

IČ DPH: SK 202 008 7982

Zápis: OR OS v Banskej Bystrici, oddiel Pš, vložka č. 155/S

(ďalej len „**objednávateľ**”)

**Dodávateľ:**

**Obchodné meno:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sídlo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zápis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČ DPH: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Štatutárny orgán: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:

(ďalej len „**dodávateľ**”)

Objednávateľ a dodávateľ sa ďalej spoločne označujú aj ako „zmluvné strany“.

**Článok II.**

**Preambula**

1. Pôdohospodárska platobná agentúra so sídlom Hraničná 12, Bratislava (ďalej len „PPA“) priebežne vyhlasuje výzvy na predkladanie žiadostí o poskytnutie nenávratných finančných prostriedkov z Programu rozvoja vidieka SR 2014–2020 a to v prechodnom období rokov 2021-2023 (ďalej aj „výzvy PPA“). S uchádzačmi, ktorí splnia podmienky stanovené vo výzvach PPA pre poskytnutie prostriedkov, je následne uzatvorená zmluva o poskytnutí nenávratného finančného príspevku, a príspevok je im zo strany PPA poskytnutý.
2. Objednávateľ má záujem v závislosti od povahy jednotlivých výziev PPA a ich ekonomickej výhodnosti, podávať žiadosti o získanie nenávratných finančných prostriedkov, a za týmto účelom uzatvára s dodávateľom túto dohodu.

**Článok III.**

**Predmet dohody**

1. Predmetom dohody je záväzok dodávateľa počas platnosti dohody poskytovať objednávateľovi služby smerujúce k získaniu nenávratných finančných prostriedkov z Programu rozvoja vidieka SR 2014­–2020 (ďalej iba „PRV SR 2014–2020“), a to:

* vypracovanie a kompletizácia žiadosti o poskytnutie nenávratného finančného príspevku (ďalej iba “ŽoNFP“) vrátane povinných Príloh Žiadosti o poskytnutie nenávratného finančného príspevku (ďalej len „NFP“), ktoré budú podrobne vyšpecifikované v čiastkových zmluvách o dielo spolu s poradenskou a konzultačnou činnosťou v oblasti získavania finančných prostriedkov z PRV SR 2014­–2020;
* kompletné vypracovávanie žiadostí o platby (ďalej iba „ŽoP“) vrátane kompletizácie povinných Príloh a dokumentov súvisiacich s implementáciou, ktoré budú podrobne vyšpecifikované v čiastkových zmluvách o dielo
* počas realizácie a udržateľnosti jednotlivých projektov zabezpečovať súčinnosť pri spracovávaní Monitorovacích správ jednotlivých projektov.

(ďalej spolu aj ako „služby“).

1. Zmluvné strany sa dohodli, že služby budú dodávateľom poskytované objednávateľovi podľa potrieb objednávateľa, t.j. podľa jeho záujmu podať ŽoNFP do jednotlivých výziev PPA. Využívanie služieb dodávateľa v súlade s dohodou, je na báze dobrovoľnosti a rozhodnutia objednávateľa, a zo strany dodávateľa poskytnutie služieb nie je nárokovateľné.
2. Vzhľadom na skutočnosť, že PPA vyhlasuje výzvy s rôznym zameraním na rôzne projekty, sa zmluvné strany dohodli, že poskytnutie služieb dodávateľom objednávateľovi, bude upravené v závislosti od príslušnej výzvy PPA v samostatných čiastkových zmluvách o dielo, ktoré medzi sebou zmluvné strany uzatvoria na základe tejto dohody. V čiastkových zmluvách o dielo budú presne špecifikované podmienky poskytnutia služieb, a požiadavky objednávateľa v závislosti od povahy výzvy PPA a projektu, ktorého sa výzva PPA týka. Motívom objednávateľa uzavrieť čiastkovú zmluvu o dielo bude ekonomická výhodnosť takéhoto zmluvného vzťahu, a efektívnosť vynakladaných finančných prostriedkov pri zachovaní maximálnej transparentnosti procesu obstarávania.
3. Zmluvné strany sa dohodli, že čiastkové zmluvy o dielo budú obsahovať nasledovné zmluvné pokuty a úroky z omeškania:
4. v prípade nedodržania termínu poskytnutia služieb, je objednávateľ oprávnený požadovať od dodávateľa zmluvnú pokutu vo výške 0,03% z ceny za poskytnuté služby za každý aj začatý deň omeškania. Popri zmluvnej pokute má objednávateľ právo požadovať aj náhradu škody prevyšujúcu výšku zmluvnej pokuty. Ak z titulu omeškania s dodaním vypracovanej ŽoNFP, nebude túto môcť objednávateľ podať v termíne stanovenom výzvou PPA, tak v tom prípade dodávateľ je povinný zaplatiť zmluvnú pokutu vo výške rovnajúcej sa desaťnásobku ceny za vypracovanie ŽoNFP bez DPH uvedenej v čl. VI bod 1 písm. a) tejto dohody.
5. v prípade nedodržania termínu splatnosti faktúry vzniká dodávateľovi právo fakturovať objednávateľovi úrok z omeškania vo výške 0,025% z fakturovanej čiastky za každý deň omeškania.
6. Predmetom tejto dohody je zároveň aj záväzok objednávateľa za služby poskytnuté dodávateľom v súlade s dohodou a čiastkovými zmluvami o dielo zaplatiť dohodnutú cenu.
7. Pri plnení predmetu dohody je dodávateľ povinný dodržiavať všetky všeobecne záväzné predpisy (napr. EŠIF, Príručky PRV 2014–2020), pokyny a usmernenia PPA ako poskytovateľa nenávratného finančného príspevku, ako aj povinnosti vyplývajúce objednávateľovi zo Zmluvy o poskytnutí nenávratného finančného príspevku uzatvorenej s PPA (ďalej len „NFP“) v rozsahu akom sa dotýkajú poskytovaných plnení.

**Článok IV.**

**Spôsob poskytovania služieb**

1. Zmluvné strany sa dohodli, že v prípade záujmu objednávateľa o poskytnutie služieb v súlade s touto dohodou, objednávateľ písomne vyzve dodávateľa na uzatvorenie čiastkovej zmluvy o dielo (ďalej aj „písomná výzva“), pričom v písomnej výzve objednávateľ presne špecifikuje o akú výzvu PPA na aký projekt sa jedná, a aký je rozsah jeho požiadaviek na poskytnutie služieb.
2. Za písomnú výzvu sa okrem výzvy zaslanej poštou na adresu dodávateľa uvedenú v záhlaví zmluvy, alebo výzvy doručenej osobne považuje aj výzva zaslaná formou elektronickej pošty na adresu dodávateľa *..........doplní uchádzač................* s vyžiadaním potvrdenia o doručení emailu.
3. Zmluvné strany na základe písomnej výzvy objednávateľa následne uzatvoria čiastkovú zmluvu o dielo, v ktorej presne špecifikujú najmä výzvu PPA a projekt, ktorého sa poskytnutie služieb týka, podmienky poskytnutia služieb, termín poskytnutia služieb a ich cenu, ktorú určia na základe jednotkových sadzieb uvedených v článku VI. tejto dohody. Čiastková zmluva o dielo musí byť uzatvorená len za podmienok určených v dohode.
4. Dodávateľ sa zaväzuje poskytnúť služby s odbornou starostlivosťou, v termíne plnenia, rozsahu a za podmienok dohodnutých a špecifikovaných touto rámcovou dohodou a čiastkovými zmluvami o dielo.
5. V prípade ak budú služby dodávateľom poskytnuté s vadami, t.j. v rozpore s dohodou a/alebo čiastkovými zmluvami o dielo, objednávateľ je povinný bez zbytočného odkladu ako vady zistí, písomne tieto oznámiť dodávateľovi. Dodávateľ’ je povinný sa k oznámeniu podľa predchádzajúcej vety písomne vyjadriť do 48 hodín, a navrhnúť spôsob odstránenia vady.
6. Zmluvné strany sa zaväzujú navzájom sa včas informovať o všetkých skutočnostiach rozhodných pre plnenie tejto dohody, ako aj na jej základe uzatváraných čiastkových zmlúv o dielo.
7. Objednávateľ poskytne dodávateľovi súčinnosť potrebnú pre riadne poskytnutie služieb. Ak sa vyskytne nevyhnutná potreba ďalších podkladov a informácií na riadne poskytovanie služieb, v najkratšej technicky možnej lehote mu tieto objednávateľ poskytne; v prípade objektívnych dôvodov znemožňujúcich dodržanie tejto lehoty je objednávateľ povinný túto skutočnosť dodávateľovi oznámiť a dohodnúť s ním ďalší postup.

**Článok V.**

**Termín plnenia**

1. Termíny poskytnutia služieb budú zmluvnými stranami dohodnuté v čiastkových zmluvách o dielo, v závislosti od termínov stanovených jednotlivými výzvami PPA.
2. V prípade ak v čiastkovej zmluve o dielo nebude určený termín poskytnutia služieb platí, že služby je dodávateľ povinný poskytnúť v lehote **najneskôr do 5 dní pred termínom ukončenia predmetnej výzvy** príslušného Opatrenia PRV SR 2014–2020 pre služby s tým spojené (podanie ŽoNFP - projektu), ostatné plnenia (služby) v takom termíne, aby objednávateľ mohol splniť povinnosti voči poskytovateľovi finančných prostriedkov na projekt riadne a včas vrátane zohľadnenia primeraného času na podpísanie a doručenie.
3. Dodávateľ berie na vedomie, že po tomto najneskoršom termíne uvedenom v bode 2 tohto článku dohody, stráca poskytnutie služby pre objednávateľa hospodársky význam, a z uvedeného dôvodu môže objednávateľ od príslušnej čiastkovej zmluvy o dielo odstúpiť ,a uplatniť sankcie podľa čl. III bod 4 písm. a) dohody.

**Článok VI.**

**Cena a platobné podmienky**

1. Zmluvné strany sa dohodli, na cene za poskytnutie služieb nasledovne:

|  |  |
| --- | --- |
|  | Jednotková sadzba v EUR bez DPH |
| 1. Cena za vypracovanie s kompletizáciu jednej ŽoNFP, za poradenskú a konzultačnú činnosť v oblasti získavania finančných prostriedkov z PRV SR 2014–2020, vrátane povinných Príloh Žiadosti o poskytnutie NFP | ,- EUR |
| 1. v prípade schválenia projektu, cena za spracovanie žiadosti o platbu (ŽoP) a po poukázaní finančných prostriedkov na účet objednávateľa zo záverečnej ŽoP s výškou požadovaného finančného príspevku do 100 tisíc EUR (bez DPH) | ,- EUR |
| 1. v prípade schválenia projektu, cena za spracovanie žiadosti o platbu (ŽoP) a po poukázaní finančných prostriedkov na účet objednávateľa zo záverečnej ŽoP s výškou požadovaného finančného príspevku do 250 tisíc EUR (bez DPH) | ,- EUR |
| 1. v prípade schválenia projektu, cena za spracovanie žiadosti o platbu (ŽoP) a po poukázaní finančných prostriedkov na účet objednávateľa zo záverečnej ŽoP s výškou požadovaného finančného príspevku do 500 tisíc EUR (bez DPH) | ,- EUR |
| 1. v prípade schválenia projektu, cena za spracovanie žiadosti o platbu (ŽoP) a po poukázaní finančných prostriedkov na účet objednávateľa zo záverečnej ŽoP s výškou požadovaného finančného príspevku nad 500 tisíc EUR (bez DPH) | ,- EUR |

1. Objednávateľ má na poskytnutie služieb v súlade s dohodou a čiastkovými zmluvami o dielo finančný limit vo výške ......................,-EUR. Objednávateľ nie je povinný vyčerpať uvedený finančný limit. Celkové množstvo požadovaných služieb bude závisieť výhradne od potrieb objednávateľa počas platnosti a účinnosti tejto dohody a jeho ekonomických možností.
2. Zmluvné strany sa dohodli na fakturácii jednotlivých cien v súlade s bodom 1 tohto článku zmluvy nasledovne:

* cena za služby uvedené v **bode 1 písm. a) tohto článku zmluvy** bude fakturovaná vo výške 100% po riadnom a včasnom odovzdaní ŽoNFP
* cena za služby uvedené **v bode 1 písm. b) tohto článku zmluvy** bude fakturovaná nasledovne:
* po odovzdaní prvej žiadosti o platbu, bude fakturovaná suma vo výške 20% z ceny predmetných služieb
* po poukázaní finančných prostriedkov z PPA na účet objednávateľa zo záverečnej žiadosti o platbu, bude fakturovaná suma vo výške 80% z ceny predmetných služieb
* cena za služby uvedené v bode **1 písm. c) tohto článku zmluvy** bude fakturovaná nasledovne:
* po odovzdaní prvej žiadosti o platbu bude fakturovaná suma vo výške 20% z ceny predmetných služieb
* po poukázaní finančných prostriedkov z PPA na účet objednávateľa zo záverečnej žiadosti o platbu bude fakturovaná suma vo výške 80% z ceny predmetných služieb
* cena za služby uvedené v bode **1 písm. d) tohto článku zmluvy** bude fakturovaná nasledovne:
* po odovzdaní prvej žiadosti o platbu bude fakturovaná suma vo výške 20% z ceny predmetných služieb
* po poukázaní finančných prostriedkov z PPA na účet objednávateľa zo záverečnej žiadosti o platbu bude fakturovaná suma vo výške 80% z ceny predmetných služieb
* cena za služby uvedené v bode **1 písm. e) tohto článku zmluvy** bude fakturovaná nasledovne:
* po odovzdaní prvej žiadosti o platbu bude fakturovaná suma vo výške 20% z ceny predmetných služieb
* po poukázaní finančných prostriedkov z PPA na účet objednávateľa zo záverečnej žiadosti o platbu bude fakturovaná suma vo výške 80% z ceny predmetných služieb

1. Splatnosť faktúr je 30 dní odo dňa ich doručenia objednávateľovi. Faktúra – daňový doklad musí obsahovať všetky náležitosti stanovené platnými právnymi predpismi. Doručovanie faktúr dodávateľom sa realizuje v tlačenej forme jej zaslaním na adresu sídla objednávateľa. Faktúra je uhradená dňom pripísania príslušnej fakturovanej čiastky na účet dodávateľa uvedený vo faktúre.
2. Dodávateľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykoná objednávateľ úhradu, pričom dodávateľ zároveň súhlasí s poskytnutím skonta vo výške 1% z fakturovanej ceny bez DPH za úhradu od 5 do 30 dní pred uplynutím lehoty splatnosti. Dodávateľ zároveň súhlasí, že zo strany objednávateľa bude už úhrada ponížená o alikvotnú čiastku skonta, t.j. bude vykonaný zápočet. Objednávateľ sa zároveň zaväzuje bezodkladne vystaviť a poslať dodávateľovi doklad o vyčíslení skonta – finančného bonusu. Pri poskytovaní zľavy z pôvodnej ceny po vzniku daňovej povinnosti formou finančného bonusu, tzn. Skonta, obidve zmluvné strany súhlasia s postupom v zmysle zák. č. 222/2004 Z.z. o dani z pridanej hodnoty, § 25 ods. 6. t.j. objednávateľ vyhotoví v súvislosti s DPH len nedaňový doklad – tzn. Finančný dobropis, za účelom finančného vyrovnania uplatnenej zľavy.
3. Zálohové platby ani platby vopred sa neumožňujú.
4. Dodávateľ je oprávnený postúpiť pohľadávky a iné práva vyplývajúce z tejto dohody voči objednávateľovi len po jeho predchádzajúcom písomnom súhlase.

**Článok VII.**

**Doba trvania dohody a spôsob jej ukončenia**

1. Dohoda sa uzatvára na dobu určitú, a to do vyčerpania finančného limitu uvedeného v  čl. VI. bod 2 dohody, najdlhšie však na dobu 4 rokov od účinnosti dohody, rozhodujúca je skutočnosť, ktorá nastane skôr, pričom týmto dojednaním nie sú dotknuté práva a povinnosti vzniknuté z čiastkových zmlúv o dielo, a aj po zániku dohody sa jej ustanovenia použijú na určenie práv a povinností zmluvných strán v rozsahu v akom sa dotýkajú záväzkových vzťahov založených čiastkovými zmluvami o dielo, keďže na základe nich sa zakladá povinnosť poskytovať služby až do doby ukončenia udržateľnosti realizovaných projektov.
2. Od tejto dohody možno písomne odstúpiť v prípadoch podstatného porušenia dohody, a tiež na základe príslušných ustanovení Obchodného zákonníka alebo iného osobitného právneho predpisu, napr. podľa § 19 zákona o verejnom obstarávaní č. 343/2015 Z.z.
3. Za podstatné porušenie dohody na základe ktorého môže objednávateľ okamžite odstúpiť od tejto dohody sa považuje najmä ak:

* dodávateľ pri plnení predmetu dohody konal v rozpore s niektorým so všeobecne záväzných právnych predpisov vzťahujúcim sa na predmet dohody;
* dodávateľ stratil podnikateľské oprávnenie vzťahujúce sa k predmetu dohody;
* dodávateľ sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z.z. o dani z pridanej hodnoty v znení neskorších predpisov;
* dodávateľ bol vymazaný z registra partnerov verejného sektora, ak má povinnosť zapisovať sa do registra partnerov verejného sektora;

1. Pri odstúpení od tejto dohody, resp. pri predčasnom ukončení platnosti tejto dohody nebudú zmluvné strany povinné vrátiť plnenia poskytnuté im pred odstúpením od dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto dohody druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od dohody, pri ktorých si objednávateľ neuplatnil iné nároky z vád plnenia a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.
2. Objednávateľ je oprávnený túto dohodu ukončiť aj písomnou výpoveďou bez uvedenia dôvodu, pričom výpovedná lehota je 3 mesiace a začína plynúť od prvého dňa mesiaca nasledujúceho po mesiaci, v ktorom bola výpoveď doručená dodávateľovi.
3. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád a ostatných dojednaní pri ktorých z povahy veci vyplýva, že majú platiť aj po skončení zmluvy.

**Článok VIII.**

**Záverečné ustanovenia**

1. Jednotlivé ustanovenia dohody môžu byť menené, doplňované, resp. rušené iba písomným dodatkom k dohode. Všetky zmeny týkajúce sa dohody, uvedené v dodatkoch, budú tvoriť neoddeliteľnú súčasť tejto rámcovej dohody.
2. Ostatné právne vzťahy, výslovne touto dohodou neupravené, sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky vzťahujúcimi sa na predmet dohody.
3. Dodávateľ sa zaväzuje informovať objednávateľa o každej zmene týkajúcej sa predmetu dohody, vrátane určenia ceny a podmienok poskytnutia služieb.
4. Zmluvné strany sa zaväzujú, že všetky spory vyplývajúce z tejto dohody budú riešiť rokovaním o možnej dohode.
5. Nič v tejto dohode sa nebude vykladať tak, že objednávateľ musí objednať na základe tejto dohody u dodávateľa nejaké konkrétne množstvo služby. Konkrétne množstvo čiastkových zmlúv o dielo za obdobie platnosti tejto dohody, bude určené výhradne objednávateľom podľa jeho potrieb a finančných možností.
6. Zmluvné strany sa dohodli, že vzťahy vzniknuté medzi zmluvnými stranami na základe tejto rámcovej dohody sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
7. Dohoda je vypracovaná v štyroch vyhotoveniach, z ktorých každý má platnosť originálu. Každá zmluvná strana obdrží dve vyhotovenia.
8. Zmluvné stranysa dohodli, že všetky písomnosti, ktoré má doručiť/bude doručovať v zmysle tejto zmluvy, ako aj po jej skončení jedna zmluvná strana druhej zmluvnej strane, budú doručované na adresu uvedenú v záhlaví zmluvy. Písomnosti budú doručované osobne alebo prostredníctvom pošty doporučene, pričom zásielka (písomnosť) sa bude považovať za doručenú dňom jej prevzatia adresátom – zmluvnou stranou, dňom, kedy zmluvná strana odmietne osobne doručovanú alebo poštou doručovanú zásielku prevziať, alebo dňom, kedy pošta vráti doručovanú zásielku odosielajúcej zmluvnej strane ako nevyžiadaná v odbernej (úložnej) lehote alebo s oznámením adresát neznámy, prípadne ako zásielku nedoručenú.
9. V prípade doručovania formou emailovej pošty, sa písomnosť/dokument považuje za doručený okamihom doručenia potvrdenia o doručení emailu odosielajúcej zmluvnej strane.
10. Zmenu adresy na doručovanie je ktorákoľvek zmluvná strana povinná oznámiť druhej zmluvnej strane bez zbytočného odkladu.
11. Dohoda je povinne zverejňovaná podľa § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov. Zmluvné strany výslovne súhlasia so zverejnením dohody v jej plnom rozsahu, v Centrálnom registri zmlúv vedenom na Úrade vlády SR.
12. Zmluvné strany po prečítaní dohody prehlasujú, že súhlasia s jej obsahom v celom rozsahu, čo potvrdzujú svojimi podpismi. Dohoda je prejavom ich slobodnej vôle a nebola dojednaná v tiesni, ani za inak nevýhodných podmienok.
13. Dohoda nadobúda platnosť dňom je podpísania obidvoma zmluvnými stranami a účinnosť dňom nasledujúcim po dni jej prvého zverejnenia.
14. Neoddeliteľnou súčasťou dohody je Príloha č. 1 – Čiastková zmluva o dielo.

V Banskej Bystrici dňa ......................... V ............................ dňa .................

.................................................. ...................................................

Ing. Tibor Kőszeghy, MPH

poverený generálny riaditeľ